Økonomi – Official.dk
At have ansvaret for en sikker afvikling af motorløb er naturligvis ikke noget man bare gør. Først skal du have en officiallicens, og den hjælper din klub dig med at få. Der er løbende kurser, hvor du kan få forskellige typer licenser.
Der er dog mange der gør det af lutter interesse for sporten, fordi det er både spændende og sjovt. Vi kommer rigtig tæt på både biler og kørere, og vi har det hyggeligt sammen før, under og efter løbene.
Men … der er også nogle “gulerødder” til at lokke, og gøre det lidt lettere:
Du får ikke løn, men et tilskud som official, der p.t. er på 250 kr. pr. dag.
Ved løb i Sverige får du et transporttilskud på 100 kr., så er I tre der finder sammen er færgeturen gratis.
Du får forplejning under arrangementer: morgenmad, frokost, kaffe+drikkevarer samt race-dinner lørdag aften.
Kræver løbet overnatning, får du et tilskud på 200,- pr. nat. (1 gang hvis du er official lørdag og søndag, 2 gange hvis du tillige er tilsagt som teknisk kontrol fredag)
Vilkår for officials i HMS og ASK Hedeland er som følger:
HMS tilbyder medlemsskab af klubben og DASU for kr. 100,- i 2016, dette beløb skal indbetales til klubben i begyndelsen af sæsonen. Efter deltagelse i 2 løb som official refunderer HMS beløbet! Meld dig ind i HMS her
I ASK Hedeland skal du tegne et sølvmedlemskab, det koster 200 kr. i 2016. Disse penge får du ikke retur, men klubben giver tilskud til sociale arrangementer for hele officialgruppen. Meld dig ind i ASK Hedeland her
Du bliver inviteret med til den årlige HMS Præmiefest
Du finder ikke sjovere kolleger andre steder!
Kan du ønske dig mere? Vi synes det lyder som en win/win situation 🙂
Copyright © 2020 Official.dk.